b"\n_START_ARTICLE_\nFeminisme ateu\n_START_PARAGRAPH_\nL'ateisme feminista o feminisme ateu defensa la igualtat de drets i deures entre homes i dones en una societat sense religi\xc3\xb3._NEWLINE_El feminisme ateu senyala a la religi\xc3\xb3 organitzada com la principal font d'opressi\xc3\xb3 envers la dona, de desigualtat de g\xc3\xa8nere i de supressi\xc3\xb3 de la llibertat sexual i determinats drets humans b\xc3\xa0sics. Per les feministes atees, la participaci\xc3\xb3 en una fe \xc3\xa9s l'acceptaci\xc3\xb3 de la submissi\xc3\xb3 al patriarcat i a les accions antifeministes de les religions organitzades.\n_START_SECTION_\nHist\xc3\xb2ria\n_START_PARAGRAPH_\nEls grups de feministes que renuncien a la fe per q\xc3\xbcestions de desigualtat de g\xc3\xa8nere existeixen de forma oficial des que Annie Laurie Gaylor va fundar al 1978 la major organitzaci\xc3\xb3 d'ateus i agn\xc3\xb2stics, la Freedom From Religion Foundation, una fundaci\xc3\xb3 amb uns 13.000 socis. El treball de Gaylor en la fundaci\xc3\xb3 i les seves publicacions sobre dona i religi\xc3\xb3 han inspirat gran part de l'organitzaci\xc3\xb3 del feminisme ateu.\n_START_SECTION_\nDones i m\xc3\xa0gia negra\n_START_PARAGRAPH_\nEn les religions s'ha acusat freq\xc3\xbcentment a les dones d'estar relacionades amb el dimoni i la m\xc3\xa0gia negra. Durant els cinc segles de funcionament de la Inquisici\xc3\xb3 a Espanya, algunes dones van ser cremades vives en fogueres per ordre del r\xc3\xa8gim cat\xc3\xb2lic sota l'acusaci\xc3\xb3 de bruixeria. La menstruaci\xc3\xb3 ha estat sempre descrita com a tab\xc3\xba brut i primitiu en molts textos religiosos, i la capacitat de parir i cuidar nens ha estat vista com quelcom sospit\xc3\xb3s de ser ensenyat pel mal.\n_START_SECTION_\nPaper de la dona en el rol religi\xc3\xb3s\n_START_PARAGRAPH_\nCap de les religions majorit\xc3\xa0ries (Islam, Cristianisme, Budisme, Hinduisme o Judaisme) tenen a una dona com a de\xc3\xaftat o personificaci\xc3\xb3 mortal. De fet, a les dones sempre se'ls ha negat l'educaci\xc3\xb3 a causa que la religi\xc3\xb3 la considerava innecess\xc3\xa0ria per a elles. _NEWLINE_Un altre dels arguments del feminisme ateu \xc3\xa9s que la jerarquia de les religions sempre ha estat dominada per homes, i les interpretacions de textos i s\xc3\xadmbols sempre han excl\xc3\xb2s la perspectiva femenina. Per exemple, la dona es considera igual que l'home en la llei isl\xc3\xa0mica (sharia), per\xc3\xb2 la interpretaci\xc3\xb3 (masculina) de l'Alcor\xc3\xa0 ha mantingut a la dona sotmesa durant segles.\n_START_SECTION_\nReligions profeministes\n_START_PARAGRAPH_\nPoden associar-se al feminisme el Neopaganisme, la Wicca o el culte a les deesses i altres formes d'espiritualitat no basades en la salvaci\xc3\xb3, encara que per al feminisme ateu nom\xc3\xa9s s\xc3\xb3n altres maneres inadequades d'actuar despr\xc3\xa9s de renunciar a les creences patriarcals."